Diari Oficial de la Generalitat Valenciana


Sumari del DOGV 2240, del 06-04-1994 (1994/831050)

RESOLUCIÓ de 21 de març de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni entre el Ministeri d'Educació i Ciència i la Conselleria d'Educació i Ciència de la Generalitat Valenciana, per a la publicació i edició de materials curriculars.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2240

Data del DOGV
:   06-04-1994

Secció del DOGV
:   ALTRES DISPOSICIONS

Número del document
:   1994/831050


Data del document
:   21-03-1994

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 21 de març de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni entre el Ministeri d'Educació i Ciència i la Conselleria d'Educació i Ciència de la Generalitat Valenciana, per a la publicació i edició de materials curriculars. [94/2041]  
Subscrit, després de la tramitació reglamentària, entre el Ministeri d'Educació i Ciència i la Conselleria d'Educació i Ciència de la Generalitat Valenciana, el dia 29 d'octubre de 1993, un conveni per a la publicació i edició de materials curriculars, i en compliment del que estableix l'article 8.2. de la Llei 30/1992, de 26 de novembre, de Règim Jurídic de les Administracions Públiques i del Dret Administratiu Comú, cal publicar en el Diari Oficial de la Generalitat Valenciana el conveni esmentat, que ha quedat inscrit en el Registre de Convenis amb el número 0015/94, i que figura com a annex d'aquesta resolució.  
València, 21 de març de 1994.- El director general de Relacions amb les Corts i del Secretariat del Govern.  
Conveni entre el Ministeri d'Educació i Ciència i la Conselleria d'Educació i Ciència de la Generalitat Valenciana per a la publicació i edició de materials curriculars  
Reunits  
D'una banda, el Sr. Alvaro Marchesi Ullastres, secretari d'estat d'Educació, en virtut de les facultats que li han estat conferides per l'Ordre Ministerial de 26 d'octubre de 1988 (Butlletí Oficial de l'Estat del 28), i de l'altra, el Sr. Joan Romero i González, conseller d'Educació i Ciència de la Generalitat Valenciana, en representació del Govern Valencià, autoritzat expressament per a aquest acte per acord del ple del Govern Valencià amb data 25 d'octubre de 1993.  
Exposen  
Que el procés d'implantació de la LOGSE planteja a tot el professorat un canvi en la concepció de l'ensenyament difícil d'emprendre sense assessorament adequat. En aquest sentit, el Ministeri d'Educació i Ciència ha publicat una sèrie de documents corresponents als nivells educatius Educació Infantil, Educació Primària i Educació Secundària, que ofereixen orientacions precises per a abordar els problemes tant curriculars com estructurals i organitzatius que es plantegen en els nivells educatius esmentats.  
Així mateix, la Conselleria d'Educació i Ciència de la Generalitat Valenciana ha publicat materials de desenvolupament curricular corresponents a totes les àrees i matèries curriculars tant en Educació Infantil com en Educació Primària, en Educació Secundària Obligatòria i en Batxillerat.  
El Ministeri d'Educació i Ciència i la Conselleria d'Educació i Ciència de la Generalitat Valenciana tenen entre els seus objectius la creació de nous materials de suport a la reforma dels quals poden beneficiar-se els alumnes de les dues administracions educatives.  
D'acord amb tot això, el Ministeri d'Educació i Ciència i la Conselleria d'Educació i Ciència de la Generalitat Valenciana subscriuen aquest conveni per tal d'establir mecanismes de col·laboració en la publicació i l'edició de materials curriculars.  
Clàusules  
Primera. El Ministeri d'Educació i Ciència i la Conselleria d'Educació i Ciència de la Generalitat Valenciana, podran publicar, indistintament, materials curriculars produïts per l'altra administració, en les condicions que estableix aquest conveni.  
Segona. Els materials a què es refereix aquest conveni són aquells que l'autor o autors dels quals han cedit al Ministeri d'Educació i Ciència o a la Conselleria d'Educació i Ciència els drets d'explotació del treball realitzat, sense perjudici del dret moral reconegut en la Llei 22/1987, d'11 de novembre, sobre normes reguladores de la Propietat Intel·lectual.  
Tercera. Les condicions formals de l'edició seran les següents:  
En la pàgina de crèdit haurà de constar el número de dipòsit legal i l'any de la primera edició; així mateix, hi haurà de constar l'administració educativa corresponent com a propietària dels drets.  
En portada i contraportada haurà de figurar tant el logotip del Ministeri d'Educació i Ciència com el de la Conselleria de Cultura, Educació i Ciència.  
El document, quant al contingut, s'haurà d'editar en una publicació de les mateixes característiques que l'editat per l'administració educativa corresponent, i no es podrà utilitzar de forma parcial en altres contextos sense la seua autorització prèvia.  
Les alteracions del text original hauran de ser aprovades per l'administració educativa titular dels drets, amb anterioritat a la reedició.  
Quarta. Les despeses d'edició es distribuiran de la manera següent:  
Les despeses derivades d'una primera edició, o d'una ampliació d'aquesta, es compartiran al 50 per 100, excepte que hi haja un acord distint entre les dues parts.  
Quan es tracte d'editar únicament a petició d'una de les parts, les despeses derivades d'aquesta aniran a càrrec de l'administració que la sol·licita, entenent que aquesta podrà beneficiar-se de la utilització dels fotolits elaborats en la primera edició, per part de l'administració que la va promoure si hi tingués interès.  
Cinquena. La distribució gratuïta als centres docents dels materials curriculars per part de l'administració educativa que va promoure la primera edició, exigirà en el cas de distribució per l'altra administració educativa, que aquesta es realitze també amb caràcter gratuït als centres dependents d'ella.  
Sisena. Tota publicació de material curricular que es realitze en virtut del que preveu aquest conveni es durà a terme després de l'acord entre la Direcció General de Renovació Pedagògica del Ministeri d'Educació i Ciència i la Direcció General d'Ordenació i Innovació Educativa de la Conselleria d'Educació i Ciència de la Generalitat Valenciana, d'acord amb les disponibilitats pressupostàries.  
Setena. Aquest conveni tindrà validesa anual, i es prorrogarà automàticament, llevat que el denuncie alguna de les parts amb almenys un mes d'antelació de la finalització d'aquest.  
Madrid, 29 d'octubre de 1993.  
Pel Ministeri d'Educació i Ciència: Alvaro Marchesi Ullastres.  
 Pel la Conselleria d'Educació i Ciència: Joan Romero i González.